Document ID: 31998R2279

KOMMISSIONENS FORORDNING (EF) Nr. 2279/98 af 22. oktober 1998 om ændring af forordning (EF) nr. 1615/98 for så vidt angår den udligningsafgift, der skal opkræves, hvis minimumsimportprisen for tørrede druer ikke overholdes
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), senest ændret ved forordning (EF) nr. 2199/97 (2), særlig artikel 13, stk. 8, og
ud fra følgende betragtninger:
Der er i henhold til artikel 13, stk. 6, i forordning (EF) nr. 2201/96 i bilag II til Kommissionens forordning (EF) nr. 1615/98 af 24. juli 1998 om fastsættelse af minimumsimportprisen for tørrede druer i produktionsåret 1998/99 og af den udligningsafgift, der skal opkræves, hvis denne pris ikke overholdes (3), fastsat udligningsafgifter i forhold til en skala af importpriser samt den maksimale udligningsafgift på basis af de mest fordelagtige priser, der for signifikante mængder anvendes på verdensmarkedet af de mest repræsentative tredjelande; der bør under hensyn til de nuværende verdensmarkedspriser foretages en ændring af de gældende udligningsafgifter;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Bilag II til forordning (EF) nr. 1615/98 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. oktober 1998.

Labels: 2
3
17